Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana, na podlagi prvega odstavka 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24, 52/24, 9/25 in 55/25) in prvega odstavka 13. člena Uredbe o izvajanju intervencije naložbe v prilagoditev kmetijskih gospodarstev izvajanju nadstandardnih zahtev s področja dobrobiti rejnih živali iz strateškega načrta skupne kmetijske politike 2023–2027 (Uradni list RS, št. 20/25), objavlja

**2. spremembo Javnega razpisa za intervencijo naložbe v prilagoditev kmetijskih gospodarstev izvajanju nadstandardnih zahtev s področja dobrobiti rejnih živali iz strateškega načrta skupne kmetijske politike 2023–2027 za leto 2025, za naložbe, namenjene reji govedi**

1. V Javnem razpisu za intervencijo naložbe v prilagoditev kmetijskih gospodarstev izvajanju nadstandardnih zahtev s področja dobrobiti rejnih živali iz strateškega načrta skupne kmetijske politike 2023–2027 za leto 2025, za naložbe, namenjene reji govedi (Uradni list RS, št. 34/25 in 62/25; v nadaljnjem besedilu: javni razpis) se v poglavju 1. Osnovni podatki o javnem razpisu, vrstica z naslovom »Razpisana sredstva:« spremeni tako, da se glasi:

»

|  |  |
| --- | --- |
| **Razpisana sredstva:** | Višina razpisanih nepovratnih sredstev znaša do vključno 18.000.000 EUR, ki se razdelijo glede na višino standardnega prihodka kmetijskega gospodarstva v letu 2024 po naslednjih sklopih:  – 3.500.000 EUR za naložbe kmetijskih gospodarstev, ki imajo najmanj 12.000 in manj kot 50.000 EUR standardnega prihodka iz kmetijske dejavnosti (**sklop 1**);  – 4.500.000 EUR za naložbe kmetijskih gospodarstev, ki imajo najmanj 50.000 in manj kot 100.000 EUR standardnega prihodka iz kmetijske dejavnosti (**sklop 2**);  – 6.000.000 EUR za naložbe kmetijskih gospodarstev, ki imajo najmanj 100.000 in manj kot 200.000 EUR standardnega prihodka iz kmetijske dejavnosti (**sklop 3**) ter  – 4.000.000 EUR za naložbe kmetijskih gospodarstev, ki imajo najmanj 200.000 EUR standardnega prihodka iz kmetijske dejavnosti (**sklop 4**). |
| Sredstva se zagotavljajo iz proračunskih postavk ministrstva, in sicer:  – 6.102.000 EUR iz proračunske postavke 221064 Skupni strateški načrt 2023–2027 – EKSRP – EU;  – 11.898.000 EUR iz proračunske postavke 221065 Skupni strateški načrt 2023–2027 – EKSRP – slovenska udeležba.  Delež sredstev iz Evropskega kmetijskega sklada za razvoj podeželja znaša 33,9 %, delež sredstev iz proračuna Republike Slovenije pa znaša 66,1 %. |

«.

2. Ostala določila javnega razpisa ostanejo nespremenjena.

3. Ta sprememba začne veljati naslednji dan po objavi v Uradnem listu Republike Slovenije.

Maša Žagar

državna sekretarka

p. p. št. 1002-433/2012/159 z dne 7. 5. 2025